रिटायर्ड अफसर ने कहा- हमलावर हथियारों से लैस थे, पुलिस की कार्रवाई लचर रही
Conspiracy Behind London Indian High Commission Attack ब्रिटेन के एक अखबार ने दावा किया है कि लंदन में पिछले महीने अपने हाई कमीशन पर खालिस्तानियों के प्रदर्शन से भारत सख्त नाराज है।
लंदन में भारतीय उच्चायोग पर 19 मार्च को खालिस्तान समर्थकों के हमले को एक महीने बीत चुका है। लंदन के वेस्टमिन्सटर पुलिस स्टेशन में दर्ज FIR के बाद अब तक स्कॉटलैंड यार्ड (लंदन पुलिस) एक ही आरोपी को गिरफ्तार कर पाई, वो भी जमानत पर छूट चुका है।
ब्रिटिश पुलिस के एक पूर्व अफसर ने बताया कि उच्चायोग पर हमला एक बड़ी साजिश का हिस्सा था। कई हमलावर हथियारों से लैस भी थे, लेकिन इसके बावजूद पुलिस की कार्रवाई लचर ही रही है।
स्कॉटलैंड यार्ड की लचर जांच के चलते भारत अपनी राष्ट्रीय जांच एजेंसी (NIA) की टीम को जांच के लिए लंदन भेजने का निर्णय कर चुका है। दैनिक भास्कर से बातचीत में एक पुलिस अधिकारी ने बताया सीसीटीवी फुटेज से खुलासा हुआ है कि हमले में शामिल अधिकांश खालिस्तानी समर्थक ब्रिटिश सिख थे।
ज्यादातर ब्रिटेन में ही पैदा हुए हैं और ब्रिटिश नागरिकता प्राप्त हैं। NIA इनसे सीधे पूछताछ नहीं कर पाएगी। ऐसी स्थिति में NIA को जांच के लिए ब्रिटिश पुलिस पर ही निर्भर होना पड़ेगा।
ब्रिटिश पुलिस ढिलाई क्यों कर रहीं... 3 बड़े कारण
फोन नंबरों को भी ट्रेस नहीं किया गया
हमले के दौरान भारतीय उच्चायोग के आसपास एक्टिव फोन नंबरों और वहां से की गई कॉल्स को भी अब तक ट्रेस नहीं किया जा सका है। इलेक्ट्रॉनिक सर्विलांस के जरिए पुलिस इसे आसानी से पता कर सकती थी। लेकिन एक महीना बीत जाने के बाद भी कोई कार्रवाई नहीं की गई हे। साथ ही ब्रिटिश पुलिस को भारतीय उच्चायोग के बाहर खालिस्तान समर्थकों द्वारा हिंसक प्रदर्शन का सिक्योरिटी इनपुट था, लेकिन इसके बाद भी उच्चायोग के बाहर कोई सुरक्षा तैनात नहीं की गई।
भारत की कड़ाई के बाद ब्रिटिश पुलिस हरकत में आई
ब्रिटिश पुलिस द्वारा उच्चायोग पर हमले के मामले में कार्रवाई नहीं करने पर भारत ने पलट कर कड़ा रवैया अपनाया था। भारत ने नई दिल्ली में ब्रिटिश उच्चायोग की सुरक्षा से पुलिसकमिर्यों को हटा दिया था।
इसके बाद ही लंदन में भारतीय उच्चायोग के बाहर 12 सुरक्षाकर्मी लगाए गए हैं। मीडिया रिपोर्ट्स के अनुसार भारत ने एफटीए (फ्री ट्रेड एग्रीमेंट) को ठंडे बस्ते मंे डालने की चेतावनी भी दी थीं। हालांकि, भारतीय पक्ष ने एफटीए से जुड़ी इस आशंका को बाद में खारिज किया था।
इससे जुड़ी अन्य खबरें भी पढ़ें...
ब्रिटिश मीडिया का दावा- खालिस्तानियों पर एक्शन न होने से मोदी सरकार नाराज, नई दिल्ली ने कहा- ये झूठ
ब्रिटेन के एक अखबार ने दावा किया है कि लंदन में पिछले महीने अपने हाई कमीशन पर खालिस्तानियों के प्रदर्शन से भारत सख्त नाराज है। इस रिपोर्ट के मुताबिक- नरेंद्र मोदी सरकार ने खालिस्तानियों पर एक्शन न होने के विरोध में ब्रिटेन से ट्रेड रिलेशन को लेकर होने वाली बातचीत टाल दी है। पूरी खबर पढ़ें ...